हरियाणा बोर्ड ऑफ स्कूल एजुकेशन (HBSE) ने हरियाणा बोर्ड के 12वीं कक्षा का परिणाम 18 मई 2018 (haryana board 12th result 2018) घोषित कर दिया है. कक्षा 12 के सभी छात्र अपना रिजल्ट हरियाणा बोर्ड की आधिकारिक वेबसाइट @bseh.org.in पर चेक कर सकते हैं. परिणाम की घोषणा बोर्ड के चेयरमैन जगबीर सिंह ने की. हरियाणा बोर्ड के 12 वीं कक्षा में कुल 63.84% छात्र उत्तीर्ण हुए. इसमें कुल 72.38% लड़कियां और 57.10% लड़के सफलता प्राप्त की. इस परीक्षा के तीनों वर्गों में हिसार के नवीन और हिना ने टॉप किया. ये साइंस स्ट्रीम के छात्र हैं. इन दोनों को 491अंक प्राप्त हुए. जबकि महेन्द्रगण की स्वीटी और जिंद की गुरमीत दोनों ने 489 अंक लेकर दूसरे स्थान पर रहीं. इसमें स्वीटी साइंस स्ट्रीम की और गुरमीत आर्ट्स स्ट्रीम की स्टूडेंट हैं. तीसरे स्थान पर 488 अंक के साथ जिंद की निशू रही जो आर्ट्स स्ट्रीम की स्टूडेंट हैं